На основу члана 38 став 1 тачка 8 Закона о култури ( “Службени гласник РС број 72/09”) и члана 19 став 1 тачка 9 Статута Галерије савремене ликовне уметности Ниш-уатанове културе од националног значаја, директор Галерије савремене ликовне уметности Ниш-установе културе од националног значаја подноси:

**ИЗВЕШТАЈ**

**О РАДУ И ФИНАНСИЈСКОМ ПОСЛОВАЊУ**

**ГАЛЕРИЈЕ САВРЕМЕНЕ ЛИКОВНЕ УМЕТНОСТИ НИШ-УСТАНОВЕ КУЛТУРЕ ОД НАЦИОНАЛНОГ ЗНАЧАЈА ЗА**

**01.01.-31.12.2015.**

Рад Галерије савремене ликовне уметности Ниш током 2015 године одвијао се паралелно на различитим пољима уобичајног рада и подразумевао је следеће сегменте: организовање и реализацију изложби, музеолошку делатност, издавачко-информативну делатност и организацију: Ликовне колоније Сићево 2015 и Графичке радионице Сићево 2015.

**ИЗЛОЖБЕНА ДЕЛАТНОСТ**

У сва три изложбена простора Галерије савремене ликовне уметности у Ниш током 2015. године приређено је укупно 37 изложби од тога у потпуној организацији Галерије СЛУ тридесет две изложбе а у организацији других установа и удружења (Факултет уметности, Ниш арт фондација, Друштво архитеката, Друштво урбаниста) пет изложби. Осврћући се овом приликом само на изложбе организоване од стране Галерије напомињемо да је у галерији „Србија“ реализовано десет изложби, тринаест у Павиљону у Тврђави а у Салону 77 девет изложби.

Осим поменутог Галерија СЛУ Ниш је у 2015. приредила и две изложбе у другим срединама односно у Крушевцу и Прокупљу. У Уметничкој галерији Народног музеја у Крушевцу реализована је изложба „110 година после – избор из збирке Ликовне колоније Сићево“ а у Галерији „Божа Илић“ у Прокупљу изложба „Дела из Графичке радионице“

Кроз свој изложбени програм Галерија СЛУ је наставила са обележавањем стогодишњице од Првог светског рата. У ову сврху приређене су две изложбе: „*Проклети рат* – у француском стрипу“ ( у сарадњи са Француским институтом) и „Срби и Србија на филму у Првом светском рату“ (у сарадњи са Кинотеком и НКЦ-ом).

Основу програма чиниле су изложбе које је одобрио Уметнички савет, затим традиционалне изложбе (Ликовна колонија "Сићево", УЛУПУДС региона Ниш, Нишки цртеж, изложба графичке радионице) и изложбе по позиву (Владимир Перић Талент и „Надежда Петровић и сликарство 20 века“).

Међу самосталним изложбама у медијском погледу доминирале су изложбе слика (10) али су били заступљени и други ликовни медији и дисциплине (4 изложбе мултимедијалног карактера, 4 изложбе цртежа, 1 изложба керамике, 2 фотографија и 1 изложба таписерија).

Посебну пажњу посетилаца изазвале су мултимедијалне изложбе (Марица Радојичић, Душан Тодоровић, Ивана Драгутиновић и Елизабета Маторкић и Владимир Перић Талент) као и изложба слика Ратка Лалића и цртежа Војислава Радовановића. Ипак највеће интересовање публике изазвала је изложба „Надежда и сликарство XX века из збирке Уметничке галерије *Надежда Петровић* у Чачку“. Изложба је садржала шездесетак дела од којих седам слика Надежде Петровић и по једно дело њених савременика (Фердо Весел, Боривоје Стевановић, Бета Вукановић, Драгомир Глишић...) као и истакнутих уметника друге половине XX века. Изложба је била једна од манифестација обележавања 110 година од боравка Надежде Петровић и њених колега у Сићеву. Иначе сарадња са Галеријом из Чачка остварена је на бази реципроцитета јер је Галерија СЛУ Ниш гостовала у Чачку са изложбом из свог фонда „Различито у истом – мотиви Сићева“.

У изложбеном програму у 2015-тој години значајно место имали су и уметници који живе и раде у Нишу, тако су се самосталним изложбама представили: Миодраг Анђелковић, Ђуро Радоњић, Владица Ристић, Неда Веселиновић Шуклетовић, Миљан Недељковић, Јован Шурдиловић док је Катарини Радојловић приређена изложба In memoriam.

Самосталне изложбе Мирослава Анђелковића и Радована Крагуља су на инсистирање самих уметника, а из здравствених разлога, одложене. Уместо њих реализоване су изложбе Ратка Лалића и Ђура Радоњића. Из финасијских разлога а због високе премије осигурања дела изостала је планирана сарадња са Народним музејем из Београда, односно реализација изложбе Игњата Јоба.

Галерија савремене ликовне уметности Ниш је била укључена у две манифестације од којих је једна међународна (Ноћ музеја) а друга национална (Музеји Србије од 10 до 10) која је одржана у периоду од 9. до 18. маја. Током Ноћи музеја 6.525 посетилаца је прошло кроз сва три изложбена простора док је у оквиру манифестације „Музеји Србије од 10 до 10“ било укупно 11.948 посетилаца (галерија „Србија“ 4.591, Павиљон 3.736, Салон 77 3,621) по чему је нишка Галерија била друга у земљи одмах после Музеја савремене уметности у Новом Саду.

**ИЗДАВАЧКО –ИНФОРМАТИВНА ДЕЛАТНОСТ**

Током 2015. године Галерија СЛУ Ниш је публиковала укупно 28 каталога. Најобимнији каталози (16 стр.) рађени су за традиционалне колективне изложбе (Ликовна колонија Сићево, Нишки цртеж, Графичка радионица). За девет изложби које су организоване у Салону 77 рађени су каталози на преклоп (4 стр) док су за самосталне изложбе у Павиљону и за изложбу Душана Тодоровића штампани троделни каталози (6 стр). За самосталне изложбе реализоване у галерији „ Србија“ као и за изложбу Миодрага Анђелковића и УЛУПУДС-а региона Ниш штампани су каталози на 12 страна. Каталог Станке Тодоровић (24 стр) је кофинансиран од стране саме уметнице и Културног центра из Параћина. Сви каталози штампани су са колор репродукцијама, биографијом уметника и пригодним стручним текстом.

По уобичајној пракси за сваку од изложби Галерија СЛУ је штампала позивнице и одговарајуће плакате. Током године редовно је ажуриран сајт Галерије као и фејсбук страница. Такође редовно је на сајту Галерије објављиван у форми месечника, електронски часопис ИИЧ (информативни интернет часопис) за визуелне уметности.

**МУЗЕОЛОШКА ДЕЛАТНОСТ**

Током 2015. године настављене су уобичајне музеолошке активности: вођење музејске документације о сваком ново приспелом делу у фонд Галерије СЛУ Ниш што подразумева вођење књиге инвентара, музеолошких картона, бригу око чувања и заштите дела из фонда. Такође настављано је и вођење документације о свакој реализованој изложби. Та документација се заснива на трајном чувању по два примерка каталога и позивница, фотографија са отварања изложбе и поставке, као и чланака објавњних поводом изложбе.

Настављен је процес попуњавања галеријског фонда ове године изузетно и откупима уметничких дела. По посебном пројекту а средствима које је одобрило Министарство културе Републике Србије за фонд Галерије СЛУ откупљено је укупно једанаест дела. То су дела истакнутих уметника који до сада нису били заступљени у колекцији нишке Галерије или који су имали у предходном периоду значајне премијерне изложбе у Нишу. Тако је захваљујући откупима фонд богатији за по једно дело: Душана Оташевића, Миодрага Протића, Милете Продановића, Марије Драгојловић, Александра Младеновића Леке, Владимира Перића, Золт Ковача, Милана Ненезића, Перице Донкова, Катарине Ђорђевић, и Николе Вукосављевића. Душан Оташевић је фонду поклонио и три своја цртежа.

Ове године фонду ГСЛУ Ниш, након реализовања самосталних изложби у Нишу следећи уметници су поклонили по једно дело: Станка Тодоровић, Војислав Радовановић, Драгана Станаћев Пуача, Душан Тодоровић. Италијански уметници Марко Киеза и Серена де Карло су фонду оставили три дела излагана на изложби 2013.године. На основу коришћења графичког атељеа у Сићеву Радован Станојевић је уступио три линореза док је Горица Милетић као учесник Графичке радионице дала две графике.

Захваљујући Ликовној колонији „Сићево 2015“ фонд је богатији за 28 дела од тога 17 слика, два рељефа и девет цртежа. Детаљан списак новоприспелих дела у фонд Галерије СЛУ је у прилогу документа.

Сегмент музеолошке делатности чине и конзерваторско-рестаураторски радови у оквиру којих је обављана превентивна и интервентна конзервација. Током целе године вршено је праћење параметара услова чувања дела из фонда, односно мерења температуре и влажности ваздуха у депоу. Такође, настављен је процес дигитализације конзерваторске документације као и фотографисање дела. Стандардна превентивна процедура спроведена је на делима из фонда која су одабрана за изложбу у Крушевцу као и на делима која су дошла из Галерије „Надежда Петровић“ у Чачку. Интервентна конзервација је кроз поступке чишћења, фиксирања или ретуширања бојеног слоја обављена на делима Р. Рељића, Ђ. Радоњића, Л. Вујаклије, А. Луковића, док је санација оштећења урађена на делима М. Поповића и Д. Милојевића. Кустос конзерватор је у оквиру манифестације „Музеји Србије од 10 до 10“ одржао предавање „Примери конзерваторске праксе у ГСЛУ Ниш“

**ЛИКОВНА КОЛОНИЈА "СИЋЕВО 2015"**

Ликовна колонија "Сићево 2015" одржана је у уобичајном термину од 1. до 10. септембра у згради Колоније у самом Сићеву. Колонија је имала 12 учесника од тога 6 из наше земље а 6 из суседних земаља (Хрватска, Словенија, Македонија и Бугарска). Селектор Колоније била је Радмила Костић – историчар уметности, виши кустос Галерије СЛУ а учесници: Добрица Бисенић (Београд), Милутин Копања(Београд), Елизабета Маторкић Бисенић(Београд), Зоран Тешановић(Сечањ), Лидија Узелац (Ниш), Горан Митић(Ниш), Ђуро Лубарда(Херцег Нови/Београд), Лидија Шелер(Загреб Хрватска), Данчо Ордев(Скопље Македонија), Велислава Гечева(Софија Бугарска), Бане Миленковић(Загреб Хрватска), Брдар Јаков(Љубљана Словенија). Учесници су и ове године били уметници различитих генерација и стилских опредељења.

Колонија је између осталог протекла у знаку обележавања значајног јубилеја – 110 година од боравка Надежде Петровић и њених колега у Сићеву, односно од Прве југословенске уметничке колоније. Тим поводом у згради Колоније реализована је стална поставка која кроз савремене медије презентује јавности овај значајан догађај из наше културне историје. Поставку чине принтовани фото колажа са пригодним текстовима, документарним фотографијама и репродукцијама Надеждиних дела насталих у Сићеву.

Ликовна колонија „Сићево 2015“ је била радног карактера али су током трајања уметници имали прилику да детаљније обиђу Сићевачку клисуру и манастире, културно-историјске споменике Ниша, имали су пријем у Скупштини Града као и прилику да у Нишу посете изложбу „Надежда и сликарство XX века“. Представници медија често су их посећивали тако да су у писаним и електронским медијима били бројни извештаји о раду Колоније.

Дела настала у Колонији чинила су изложбу која је трајала у Павиљону у Тврђави од 24. новембра до 13. децембра. Изложбу је пратио каталаог са по 1 колор репродукцијом дела сваког од учесника и уводним текстом селектора.

**ГРАФИЧКА РАДИОНИЦА “СИЋЕВО 2015”**

Графичка радионица Сићево 2015 одржана у згради Колоније у Сићеву у периоду од 25. до 31. маја 2015. Имала је шесторо учесника. Гост из иностранства био је мексички уметник Виктор Хуго Морено Тевез а из наше земље учествовали су: Бојан Оташевић (Крагујевац), Вишња Николић (Нови Сад), Марија Сибиновић (Београд), Слободан Радојковић (Ниш) и Јована Ђорђевић (Лесковац).

 Свако од њих је у графичком атељеу радио и штампао графике у техникама високе и дубоке штампе. Галерија СЛУ Ниш је уметницима обезбеђивала смештај, исхрану, услове и материјал за рад а свако од уметника је у обавези да за фонд Галерије од сваке графике по пет отисака.

Учесници радионице имали су прилику да се упознају и са културно-историјским споменицима Ниша, гостовали су на локалним телевизијама и давали изјаве за писане медије.

Изложба графика уметника из прошлогодишњег сазива отворена је 20. августа у Павиљону у Тврђави и трајала је до 7. Септембра, док ће дела настала у Графичкој радионици Сићево 2015 бити изложена наредне године.

# ИЗВЕШТАЈ О ФИНАНСИЈСКОМ ПОСЛОВАЊУ

**ГАЛЕРИЈЕ САВРЕМЕНЕ ЛИКОВНЕ УМЕТНОСТИ НИШ – УСТАНОВЕ КУЛТУРЕ ОД НАЦИОНАЛНОГ ЗНАЧАЈА ЗА ПЕРИОД ОД 1.1. до 31.12.2015.год.**

Извештај о финансијским планом Галерије СЛУ Ниш за 2015.год. планирана су укупна средства у износу од **33.642.00** динара, од тога из Буџета града **32.342.00** динара (92,3%) а из сопствених прихода **1.300.00** динара (7,7%). Планирано је да се од прихода од продаје робе и услуга остваре сопствени приходи у износу од 763.000 динара (4,3%), од донација 80.000 динара (0,6%), и мешовити приходи од 457.000 динара (0,4%).

Гледано по структури планираних средстава за плате и накнаде запослених планирано је укупно **19.952.000** динара (67,9%), из буџета 19,221.000 (97,8%) динара и сопствених 731.000 динара (2,2%). За сталне трошкове планирано је **4,357.000** динара (13,3%), из буџета 4,305.000 динара (96,1%) и сопствених 52.000 динара (3,2%). За трошкове програма планирано је **2,513,000** динара (13%), из буџета 2,179.000 динара (70,7%) и сопствених средстава 334.000 динара (29,3%). За текуће поправке и одржавање предвиђено је **321.000** динара (1,8%), из буџета 300.000 динара (80%) и сопствених средстава 21.000 динара (20%). За остале трошкове планирано је укупно **2,137.000** динара (2,6%), из буџета 1,975.000 динара (73,3%) и 162.000 динара (26,7%) сопствених средстава. За капитална улагања у објекте и опрему је било предвиђено **4,362.000** динара (1,4%), од тога из буџета 4,362.000 динара (88,7%), а из сопствених средстава 0 динара .

У посматраном периоду остварени су следећи резултати:

1. Из Буџета града пренето је **29,596,831** динара (91,5%) од планираних средстава. Сопствени приходи су остварени у износу од **1,061,654** динара (81,7%) и то од продаје производа и услуга 605,490 динара (79,4%), и трансфери 376,164 динара.На основу уговора о суфинансирању пројеката за програм пребачено je од Министарства Културе 300.000 за Ликовну колонију Сићево и 400.000 за програм у Павиљону. Такође је пренет и износ од 4.280.893 динара по основу уговора са Министарством културе на име откупа 11 уметничких дела за Фонд Галерије a остатак од 81.107. је враћено у Буџет Републике.
2. По структури пренетих и утрошених средстава из Буџета града за плате и накнаде запослених исплаћено је 18,583,491 динара (96,7%), из сопствених средстава 512,443 динара (70,1%), односно укупно **19,095,934.** За сталне трошкове исплаћено из Буџета 3,047,952 динара, од сопствених средстава 52,000 динара (144% са износом од 1,593,313 динар (73,19%) а из сопствених средстава 304,014, динара (91,0%), тј. у укупном износу од **1,897,327** динара (51,3%). За текуће поправке и одржавање из буџета је исплаћено 294,129 динара (98,0%), из сопствених средстава 10,559 динара (50,3%), тј. укупно **304,688** динар (94,9%). За остале трошкове утрошено је из буџета 1.797.053 динара (91,0%), сопствених средстава 97.999 динар (60,59%), тј. укупно **2.137.000** динара (88,7%). За капитална улагања утрошено је из буџета 4.280.893.000 динара (98,1%), сопствених средстава 0 динара тј. укупно **4.280.893** динара (98,1%). Укупно је из Буџета града утрошено **29.596.831** динара (91,5носе **30.596.733** динара (90,96%). Напомињемо да је ГСЛУ Ниш на почетку године на текућем рачуну имала износ од 149.729.49 динара, од тога на буџетском рачуну 129.779,00 динара а на рачуну сопствених прихода 19.925,25 динара, те да је завршила пословну годину са салдом на текућем рачуну од 11.481,49 динара, од тога на буџетском рачуну 5.776,55 динара а на рачуну сопствених прихода 5.484.73 динара.
3. У 2015. годину пренете су неизмирене обавезе према добављачима у укупном износу од 1.439.349 динара и по структури су следеће: за накнаде у натури (месечне карте за превоз) 33.640,00 динара, за сталне трошкове 1.202.174 динара(енергетске, комуналне и услуге комуникација ) за трошкове програма 193.413 динара ( трошкови осигурања, службено путавање у земљи ,ауторски хонорари Осигурање радника, услуге културе, материјал за саобрацај-гориво ) Трошкове текуће поправке и одржавање 1.900,00 и за остале трошкове 8.222,00 динара.( компкутерски софтвер) .
4. На дан 31.12.2015.год. Галерија СЛУ Ниш има ненаплаћена потраживања према купцима у износу од **200.000** динара од „Нишког графичког круга“.и 42.000 од Завода за Урбанизам што укупно износи 242.000
5. **Фактурисане неизмирене обавезе Галерије СЛУ Ниш на дан 31.12.2015.године износе: 1.284.018,34. Неизмирене обавезе се односе на** следеће добављаче: **јавна предузећа 1.264.565,91** динара: ЈП „ЕПС Снабдевање“ - Београд 163.422,48 динара, ЈП „ЕД Југоисток“ - Ниш 422.028.34 динара, Управа за имовину 304.672.02 ЈП „Телеком Србија“ - Београд 8.477.41 динара, ЈКП „Дирекција за јавни градски превоз“ - Ниш 33.640.00 динара, ЈКП „Градска топлана“ - Ниш 292.828.07 динара, ЈКП „Наисус“ - Ниш 5.094.83 динара, ЈКП „Медиана“ - Ниш 31.469.36 динара, ЈКП „Обједињена наплата“ - Ниш 10.581,00 динара, Дунав осигурање 33.082,40; - **остали добављачи 20.216,96** динара: „Превентива“ - Житорађа - 4.000,00 динара, „Нифон Секјурити“ - Ниш 3.600,00 динара, ТТИ Сервис - Ниш 5.000,00 динара, Винер - 1.900,00, Михајловић Софт Ниш - 3.222,13 Еуростар - Ниш -1.000,00. Галерија СЛУ Ниш **има неизмирене обавезе и према физичким лицима (уметницима који су излагали у нашим објектима на основу усвојеног програма рада за 2015. годину) за укупан износ од 150.749,00 динара по основу неисплаћених решења о покрићу путних трошкова и уговора о ауторским хонорарима. Галерија такође дугује и запосленима на име дневница и путних трошкова по налозима за службена путовања (1 налога) износ од 4.582,00 динара.**

Прилог: Табела

 директор Галерије СЛУ Ниш

 \_\_\_\_\_\_\_\_\_\_\_\_\_\_\_\_\_\_\_\_\_

 Милић ПЕТРОВИЋ